**27. ЧАС**

РАЗГОВОР С ПОСЛОДАВЦЕМ (4)

**Циљ:** Повећање осећаја самопоуздања у вештини обављања разговора с потенцијалним послодавцем.

**Задаци:** Упознавање права и одговорности код тражења посла.

**Материјал:**

1. Прилог за ученике 27-1

**Опис активности**

**Први корак:** Мини-предавање наставника: **«**Особа која тражи посао је тражилац посла. Тражилац посла не мора нужно бити незапослен. Људи које желе да напредују и пређу на боље радно место такође траже посао. Свака особа, била запослена или незапослена, има право да тражи посао и да очекује да буде третирана са уважавањем. Међутим, послодавци постављају питања која вам могу деловати увредљиво или неодговарајуће. Како најбоље одговорити на питања која представљају очигледно кршење ваших људских

права? То је деликатан задатак, пошто у нашој земљи многа људска права у процесу тражења посла нису законски регулисана. Међутим, чак и у земљама у којима постоје законске регулативе потребно је пуно такта у давању одговора на таква питања, како би се избегла дефанзивност (склоност повлачењу, одустајању) која одбија послодавце, а законска права се јако споро и неизвесно остварују преко суда, чак и када постоје закони. Давање одговора на таква питања подразумева способност формулисања одговора који неће умањити ваше шансе да добијете посао».

**Други корак**: Користећи прилог (**Прилог 27-1**) исписати на табли најчешћа питања којима се та права крше и подстаћи ученике да за свако питање смисле одговоре који нису дефанзивни (не остављају утисак пасиве предаје).

**Трећи корак**: Наставник завршава час тражећи од ученика да прокоментаришу

претходну вежбу, посебно како су се осећали када су чули питања из Прилога 27-1.

**Прилог за ученике 27-1**

**Питања која представљају кршење људских права**

1. Које сте националности?
2. Где сте рођени?
3. Где су вам рођени родитељи?
4. Да ли сте некада били ухапшени?
5. Да ли имате неки хендикеп? Који је ваш хендикеп?
6. Када сте дипломирали? Или колико година имате?
7. Које је ваше сексуално опредељење или Да ли сте хомосексуалац?
8. Ког сте пола?
9. Које је ваше религијско опредељење?
10. Да ли сте удати / ожењени?
11. Да ли вам ради муж, родитељи и слично?
12. Да ли намеравате да рађате децу?